Foto: EPA AQSh Fuqarolik aviatsiyasi federal boshqarmasi Efiopiyadagi aviahalokatdan keyin Boeing 737 MAX 8 samolyotlaridan foydalanishni to‘xtatmaslikka qaror qildi. Bu haqda RIA «Novosti» xabar bermoqda. «Bizning baholashimiz laynerlar ishidagi tizimli muammolarni aniqlamayapti», - deya ma’lum qilishgan idoradan. Shuningdek, boshqarmadan qo‘shimcha qilishlaricha, idorada Boeing 737 MAX 8 samolyotlaridan foydalanishni to‘xtatishga hech qanday asos yo‘qdir. Bundan oldin, AQSh Boeing‘ga 737 MAX 8 laynerlari bo‘yicha talab qo‘yishi xabar berilgandi.